หลายจังหวัดอีสานหนาวแล้ว นทท.เตรียมแห่เที่ยวสัมผัสความเย็นได้
หลายจังหวัดในอีสานเร่ิมเข้าสู่อากาศหนาวโดย จ.เลย นทท.ขึ้นชมพระอาทิตย์ ส่วนยอดภูเรือหนาวยะเยือก 16 องศา ขณะที่กาฬสินธุ์ เตือน 18 อำเภอเฝ้าระวังอากาศหนาวจัด ประชาชนยังขาดแคลนเครื่องกันหนาว ส่วนบึงกาฬอากาศเย็นลมแรง ชาวบ้านหาความอบอุ่นด้วยการออกกำลังกาย,เมื่อเวลา 07.00 น. วันที่ 29 ต.ค.61 จากสภาพอากาศทั่วไปของจังหวัดเลย ช่วงต้นหนาวทุกพื้นที่ของจังหวัด มีสภาพอากาศเริ่มหนาวเย็นลง อุณหภูมิ 15-16 องศาบนยอดภู แหล่งท่องเที่ยวตามยอดภูต่างๆ ถึงจะไม่ได้เป็นวันหยุดก็มีนักท่องเที่ยวจำนวนมากมาเที่ยว เข้ามาสัมผัสอากาศหนาวเย็นในยามเช้า โดยเฉพาะอุทยานแห่งชาติภูเรือ 1 ในแหล่งท่องเที่ยวของจังหวัดเลย ที่มีนักท่องเที่ยวมาเที่ยวเป็นจำนวนมาก ขึ้นไปชมพระอาทิตย์ขึ้นบนยอดภู ท่ามกลางทะเลหมอก สัมผัสอากาศหนาว ชมสวนดอกไม้ กราบไหว้พระ อุณหภูมิอยู่ที่ 16 องศา นทท.ต่างถ่ายรูปเก็บภาพไว้เป็นที่ระลึก โดยอุณหภูมิต่ำสุดตามอำเภอต่างๆ เมื่อเช้าวันนี้โดยเฉลี่ยอยู่ที่ 17 - 24 องศา,ขณะที่ จ.กาฬสินธุ์ อากาศที่ได้เริ่มเข้าสู่หนาวเย็น ส่งผลกระทบต่อความเป็นอยู่ของชาวบ้าน โดยช่วงกลางดึกอากาศหนาวจัดและมีลมแรงอุณหภูมิเหลือประมาณ 20 องศาเซลเซียส ทำให้ชาวบ้านที่ทนกับสภาพอากาศที่หนาวเย็นไม่ไหวต้องออกหาเก็บเศษไม้มาก่อไฟผิงเพื่อคลายความหนาวตั้งแต่ช่วงกลางดึกจนกว่าแสงแดดจะมาแทนที่ ซึ่งชาวบ้านบอกว่าในช่วงนี้อากาศหนาวเย็นลงอย่างต่อเนื่อ งและยังมีลมแรง ทำให้ความหนาวเย็นเพิ่มมากขึ้น ซึ่งบางคนเครื่องนุ่งห่มกันหนาวไม่เพียงทำให้ความหนาวเย็นเข้าถึงกระดูก ต้องออกมาก่อไฟผิงและนอนข้างกองไฟเพราะเกรงว่าอาจจะหนาวตายได้ โดยทางจังหวัดกาฬสินธุ์ได้เตือนให้พื้นที่ทั้ง 18 อำเภอเฝ้าระวังจากสภาพอากาศที่จะหนาวเย็นลงอีก ซึ่งพบว่ามีชาวบ้านที่ขาดแคลนเครื่องนุ่งห่มกันหนาวประมาณ 200,000 ราย ซึ่งจังหวัดจะเร่งออกสำรวจเพื่อหาแนวทางช่วยเหลือชาวบ้านที่ขาดแคลนเครื่องนุ่งห่มกันหนาวต่อไป,ส่วนที่ จ.บึงกาฬ เช้านี้อุณหภูมิวัดได้ 23 องศาฯ ประกอบกับมีลมพัดแรง พัดข้ามฝั่งมาจากทาง สปป.ลาว ส่งผลให้ชาวบ้านที่อยู่ติดริมแม่น้ำโขงในเขตเทศบาลตำบลบึงกาฬ และเทศบาลตำบลวิศิษฐ์ อ.เมืองบึงกาฬ ต่างพากันมาออกกำลังกาย ทั้งการเดิน วิ่ง หรือปั่นจักรยาน ตามริมแม่น้ำโขง โดยเฉพาะบริเวณถนนข้าวเม่าริมโขง ที่เป็นแลนด์มาร์ก มีลานออกกำลังกาย ถนนริมโขงที่ยาวกว่า 2 กิโลเมตร พร้อมกับสูดอากาศบริสุทธิ์ ชมพระอาทิตย์ขึ้นสู่ท้องฟ้าในตอนเช้า เตรียมร่างกายรับมือกับอากาศที่จะหนาวเย็นลงมากกว่านี้.
หลายจังหวัดในอีสานเร่ิมเข้าสู่อากาศหนาวโดย จ.เลย นทท.ขึ้นชมพระอาทิตย์ ส่วนยอดภูเรือหนาวยะเยือก 16 องศา ขณะที่กาฬสินธุ์ เตือน 18 อำเภอเฝ้าระวังอากาศหนาวจัด ประชาชนยังขาดแคลนเครื่องกันหนาว
อากาศหนาว,ฤดูหนาว,เลย,บึงกาฬ,กาฬสินธุ์,ข่าวทั่วไป